 ROMÂNIA
JUDEŢUL TIMIŞ
MUNICIPIUL TIMIŞOARA
PRIMAR
Nr. CT2020-3821 din 10.12.2020

REFERAT DE  APROBARE  A PROIECTULUI DE HOTĂRÂRE
privind trecerea din domeniul public al Municipiului Timișoara în domeniul privat al Municipiului Timișoara a terenului aferent imobilului cu destinația de locuință, situat în str. Păcii nr.32

	Terenul aferent construcțiilor situate în Timișoara str. Păcii nr.32,  înscris în C.F. nr.401434-Timișoara(conversie a C.F. nr.1025-Freidorf), nr. topo.402/7, în cotă de 6/32(133,5 m.p.), a fost inclus în inventarul domeniului public al Municipiului Timișoara, atestat prin H.G. nr.1016/2005 -  pentru modificarea și completarea H.G. nr.977/2002, privind atestarea domeniului public al judeţului Timiş, precum şi al municipiilor, oraşelor şi comunelor din judeţul Timiş, poz.2640. 
 	Construcțiile situate pe imobilul-teren, menționat mai sus, au fost cumpărate în baza Legii nr.112/1995, de către foștii chiriași, iar terenul aferent casei este împrejmuit, constituind curtea imobilului din str. Păcii nr.32, în folosință exclusivă a proprietarului construcțiilor.
	Prin adresa nr.CT2020-3821 din 10.09.2020, actualul proprietar, Iftinca Petronela-Mihaela, al imobilului-construcție situat în str. Păcii nr.32, a solicitat transcrierea Contractului de concesiune nr.18 din 02.10.2007, privind suprafața de 11,25 m.p. teren, concesionată de către foștii proprietari, în vederea extinderi construcției existente, în baza H.C.L. nr.13 din 20.07.2004 ;
	Terenul menționat(cota de 6/32), împreună cu terenul aflat în proprietate privată(cota de 26/32), este în folosința exclusivă a proprietarului construcțiilor, iar potrivit legii sau prin natura lui, cota aferentă domeniului public, nu poate fi de uz sau interes public;  	 
	Conform Legii nr.50/1991, republicată, art.13, alin.1, ”Terenurile aparţinând domeniului privat al statului sau al unităţilor administrativ-teritoriale, destinate construirii, pot fi vândute, concesionate ori închiriate prin licitaţie publică, potrivit legii, în condiţiile respectării prevederilor documentaţiilor de urbanism şi de amenajare a teritoriului, aprobate potrivit legii, în vederea realizării de către titular a construcţiei”, iar la alin.2, ”Terenurile aparţinând domeniului public al statului sau al unităţilor administrativ-teritoriale se pot concesiona numai în vederea realizării de construcţii sau de obiective de uz şi/sau de interes public, cu respectarea documentaţiilor de urbanism aprobate potrivit legii.”
Conform prevederilor Ordonanței de Urgență nr.57/2019 - privind codul Administrativ, art.361, alin.2, ”Trecerea unui bun din domeniul public al unei unităţi administrativ-teritoriale în domeniul privat al acesteia se face prin hotărâre a consiliului judeţean, respectiv a Consiliului General al Municipiului Bucureşti ori a consiliului local al comunei, al oraşului sau al municipiului, după caz, dacă prin lege nu se dispune altfel.”
 	Având în vedere faptul că, imobilul-teren menționat mai sus, nu este de uz sau de interes public, construcțiile fiind cumpărate în baza Legii nr.112/1995, terenul este împrejmuit, constituind curtea imobilului din str. Păcii nr.32, având acces exclusiv, doar proprietarul construcțiilor, iar conform Ordonanței de Urgență nr.57/2019 – privind codul administrativ, art.286, alin. 4, domeniul public fiind definit astfel, ”Domeniul public al comunei, al oraşului sau al municipiului este alcătuit din bunurile prevăzute în anexa nr. 4, precum şi din alte bunuri de uz sau de interes public local, declarate ca atare prin hotărâre a consiliului local, dacă nu sunt declarate prin lege ca fiind bunuri de uz sau de interes public naţional ori judeţean”, motiv pentru care, considerăm oportună și necesară, aprobarea trecerii din domeniul public al Municipiului Timișoara în domeniul privat al Municipiului Timișoara a terenului situat în Timișoara str. Păcii nr.32, înscris în C.F. nr.401434-Timișoara(conversie a C.F. nr.1025-Freidorf), nr. topo.402/7, în cotă de 6/32(133,5 m.p.).
                  PRIMAR,                                                                                           p. DIRECTOR,
           DOMINIC FRITZ                                                                                  MIHAI BONCEA        

